ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Οκτωβρίου 1992 για την τροποποίηση της απόφασης 92/25/ΕΟΚ της Επιτροπής σχετικά με τους υγειονομικούς όρους και την έκδοση κτηνιατρικού πιστοποιητικού κατά την εισαγωγή νωπών κρεάτων από την Ζιμπάμπουε (92/503/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων υγειονομικού ελέγχου κατά την εισαγωγή βοοειδών, χοιροειδών, προβατοειδών και αιγοειδών, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από τον κανονισμό αριθ. 3763/91/ΕΟΚ (2), και ιδίως τα άρθρα 14 και 15,

Εκτιμώντας:

ότι με την απόφαση 92/25/ΕΟΚ της Επιτροπής (3), όπως τροποποιήθηκε τελευταία από την απόφαση 92/348/ΕΟΚ της Επιτροπής (4) θεσπίστηκαν οι υγειονομικοί όροι και η έκδοση κτηνιατρικού πιστοποιητικού κατά την εισαγωγή νωπών κρεάτων από τη Ζιμπάμπουε- ότι η απόφαση αυτή προβλέπει ότι τα κράτη μέλη επιτρέπουν τις εισαγωγές αποστεωμένων κρεάτων βοοειδών από τις περιοχές Mashonaland West, Mashonaland East και Makoni της Ζιμπάμπουε-

ότι η κατάσταση σε σχέση με τον αφθώδη πυρετό βελτιώθηκε και ότι είναι δυνατόν να τροποποιηθεί περαιτέρω η περιφερειοποίηση της Ζιμπάμπουε επιτρέποντας την εισαγωγή στην Κοινότητα αποστεωμένων νωπών κρεάτων που προέρχονται από την επαρχία Midlands, εκτός των επαρχιών Gokwe, Zvishavane και Mberengwa-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1, παράγραφος 1 της απόφασης 92/25/ΕΟΚ η φράση "τις κτηνιατρικές περιοχές Mashonaland West, Mashonaland East και Makoni" αντικαθίσταται από τη φράση "τις κτηνιατρικές περιοχές Mashonaland West, Mashonaland East Makoni και την επαρχία Midlands, εκτός των επαρχιών Gokwe, Zvishavane και Mberengwa".

Άρθρο 2

Το παράρτημα της απόφασης 92/25/ΕΟΚ της Επιτροπής αντικαθίσταται από το παράρτημα της παρούσας απόφασης.

Άρθρο 3

Η παρούσα απόφαση απευθύνεται στα κράτη μέλη. Βρυξέλλες, 14 Οκτωβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28. (2) ΕΕ αριθ. L 356 της 24. 12. 1991, σ. 1. (3) ΕΕ αριθ. L 10 της 16. 1. 1992, σ. 52. (4) ΕΕ αριθ. L 189 της 9. 7. 1992, σ. 41.

ΠΑΡΑΡΤΗΜΑ

ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ

νωπών κρεάτων (1) αποστεωμένων σφαγίων κατοικιδίων βοοειδών, εκτός των παραπροϊόντων, που προορίζονται για αποστολή στην Ευρωπαϊκή Οικονομική Κοινότητα

Χώρα προορισμού:

Αριθμός πρωτοκόλλου πιστοποιητικού καταλληλότητας (2):

Χώρα εξαγωγής: Ζιμπάμπουε (οι κτηνιατρικές περιοχές Mashonaland West, Mashonaland East και Makoni και επαρχία Midlands, εκτός των περιοχών Gokwe, Zvishavane και Mberengwa)

Υπουργείο:

Υπηρεσία:

Σχετικά:

(προαιρετικό)

Ι. Ταυτότητα των κρεάτων

Κρέατα κατοικιδίων βοοειδών:

Είδος τεμαχίων (3):

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

ΙΙ. Προέλευση των κρεάτων

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) σφαγείου(ων) (2):

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) εργαστηρίου(ων) τεμαχισμού (2):

Διεύθυνση(εις) και αριθμός(οί) κτηνιατρικής εγκρίσεως του(των) εγκεκριμένου(ων) ψυκτικού(ών) αποθηκευτικού(ών) χώρου(ων) (2):

ΙΙΙ. Προορισμός των κρεάτων

Τα κρέατα αποστέλλονται από:

(τόπος αποστολής)

στ:

(χώρα και τόπος προορισμού)

με το ακόλουθο μεταφορικό μέσο (4):

Όνομα και διεύθυνση αποστολέα:

Όνομα και διεύθυνση παραλήπτη:

IV. Υγειονομική βεβαίωση

Ο υπογεγραμμένος επίσημος κτηνίατρος βεβαιώνω ότι:

1. Τα ανωτέρω περιγραφόμενα αποστεωμένα νωπά κρέατα προέρχονται από ζώα:

α) τα οποία έχουν γεννηθεί και εκτραφεί στη Ζιμπάμπουε και έχουν παραμείνει στις κτηνιατρικές περιοχές Mashonaland West, Mashonaland East και Makoni και την επαρχία Midlands, εκτός των επαρχιών Gokwe, Zvishavane και Mberengwa τουλάχιστον για δώδεκα μήνες πριν από τη σφαγή ή από τη γέννησή τους στην περίπτωση ζώων κάτω των δώδεκα μηνών-

β) τα οποία, σύμφωνα με τις νόμιμες διατάξεις, έφεραν σήμανση που επιτρέπει την εξακρίβωση της περιοχής προελεύσεως, δηλαδή, σήμανση δια πυρός "L", για το βόρειο τμήμα της κτηνιατρικής περιοχής Mashonaland West, και για την κτηνιατρική περιοχή Mashonaland West, (νότιο τμήμα), σήμανση διά πυρός "HL", για την κτηνιατρική περιοχή Mashonaland East, σήμανση δια πυρός "H" και για την κτηνιατρική περιοχή Makoni σήμανση δια πυρός "UM" και για την επαρχία Midlands, εκτός των περιοχών Gokwe, Zvishavane και Mberengwa, σήμανση διά πυρός "J" ή "JJ"-

γ) τα οποία δεν έχουν εμβολιασθεί κατά του αφθώδους πυρετού κατά τους τελευταίους δώδεκα μήνες-

δ) τα οποία, κατά τη διάρκεια της προωθήσεώς τους προς το σφαγείο και της εκεί παραμονής τους έως ότου σφαγούν, δεν είχαν έλθει σε επαφή με ζώα που δεν πληρούν τους όρους που απαιτούνται στις ισχύουσες αποφάσεις της Επιτροπής όσον αφορά την εξαγωγή του κρέατος τους προς ένα κράτος μέλος- αν αυτά μεταφέρθηκαν με μεταφορικό μέσο, καθαρίστηκαν και απολυμάνθηκαν πριν από τη φόρτωση-

ε) τα οποία, κατά την υγειονομική εξέταση προ της σφαγής στο σφαγείο κατά τη διάρκεια 24 ωρών πριν από τη σφαγή, έχουν υποβληθεί σε εξέταση του στόματος και των νυχιών κατά την οποία δεν διαπιστώθηκε κανένα σύμπτωμα αφθώδους πυρετού-

στ) τα οποία έχουν σφαγεί σε διαφορετικές ημέρες από αυτές κατά τις οποίες εσφάγησαν ζώα που δεν πληρούν τις απαιτήσεις για την εξαγωγή του κρέατός τους στην Ευρωπαϊκή Κοινότητα-

ζ) τα οποία έχουν σφαγεί μεταξύ και (ημερομηνία σφαγής).

2. Τα ανωτέρω περιγραφόμενα νωπά αποστεωμένα κρέατα:

α) προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη από + 2o C, τουλάχιστον επί 24 ώρες μετά τη σφαγή και πριν από την αποστέωση-

β) έχουν απαλλαγεί από το μεγαλύτερο δυνατό αριθμό προσιτών λεμφογαγγλίων-

γ) καθόλα τα στάδια της παραγωγής, αποστεώσεως, συσκευασίας και αποθηκεύσεως έχουν διατηρηθεί αυστηρά διαχωρισμένα από κρέατα που δεν πληρούν τους όρους για την εξαγωγή προς ένα κράτος μέλος, οι οποίοι καθορίζονται στις ισχύουσες αποφάσεις της Ευρωπαϊκής Οικονομικής Κοινότητας (με εξαίρεση κρέατα συσκευασμένα σε κιβώτια ή χάρτινα κουτιά και διατηρημένα σε ειδικούς αποθηκευτικούς χώρους).

(τόπος) (ημερομηνία) σφραγίδα

(υπογραφή επίσημου κτηνιάτρου)

(επώνυμο με κεφαλαία, τίτλος και ιδιότητα του υπογράφοντος)

(1) "Νωπά κρέατα": όλα τα κατάλληλα για την ανθρώπινη κατανάλωση τμήματα των κατοικιδίων βοοειδών- εξαιρούνται τα παραπροϊόντα τα οποία δεν έχουν υποστεί επεξεργασία με σκοπό τη συντήρησή τους- εντούτοις, τα κρέατα τα οποία συντηρούνται διά του ψύχους θεωρούνται ως νωπά. (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ. (3) Εγκρίνονται για εισαγωγή μόνο τα αποστεωμένα κρέατα κατοικιδίων βοοειδών από τα οποία έχουν αφαιρεθεί όλα τα οστά και ο μεγαλύτερος αριθμός προσιτών λεμφογαγγλίων. (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.